3. ปัจจัยเสี่ยง

ราคาวัตถุดิบ

เนื่องจาก Carbon Black Feed Stock Oil (CBFO) ซึ่งเป็นน้ำมันหนืดชนิดหนึ่ง
ซึ่งเป็นวัตถุดิบหลักของบริษัทในการผลิตผงเขม่าดำ การเปลี่ยนแปลงของราคา CBFO
จะมีผลกระทบโดยตรงต่อผลกำไรของบริษัทฯ ซึ่งส่วนใหญ่บริษัทจะนำเข้า CBFO จากต่างประเทศ
โดยคิดเป็นสัดส่วนประมาณร้อยละ 95 ของต้นทุนการผลิต หรือ ประมาณร้อยละ 85-90
ของต้นทุนการผลิตของบริษัท ราคา CBFO จะขึ้นอยู่กับราคาน้ำมันเชื้อเพลิงในตลาดโลก ซึ่งในช่วง3
ไตรมาสแรกของปี 2545 ราคาน้ำมันมีราคาต่ำเมื่อเปรียบเทียบกับราคาเฉลี่ยของปี 2544
อย่างไรก็ตามในไตรมาสสุดท้ายของปี ราคาน้ำมันกลับมีราคาสูงขึ้นและยังคงสูงขึ้นอย่างต่อเนื่อง
ซึ่งเป็นผลมาจากการคาดการณ์ว่าสงครามระหว่างประเทศสหรัฐอเมริกากับประเทศอิรักจะเกิดขึ้น
การที่ราคาน้ำมันอยู่ในระดับสูงเช่นนี้อาจจะส่งผลในทางลบต่อความสามารถในการทำกำไรของบริษัทในปี
2546

ราคา Carbon Black

บริษัทผลิต Carbon Black ซึ่งมีหลายเกรด
ซึ่งราคาจะขึ้นอยู่กับปริมาณและความต้องการของตลาดโลก, แนวโน้มราคา Carbon Black
ในตลาดโลก, ราคาน้ำมันในตลาดโลกและคุณลักษณะพิเศษของ Carbon Black ในแต่ละเกรด
บริษัทมีนโยบายที่จะกำหนดราคาที่คงที่กับลูกค้ารายใหญ่ล่วงหน้าสำหรับการค้าขายในช่วง 3-6 เดือน
ทั้งนี้เป็นไปตามหลักเสถียรภาพของราคา Carbon Black.

การขึ้นของราคาน้ำมัน,การเปลี่ยนแปลงของสถานการณ์ทางเศรษฐกิจในด้านลบ
เนื่องจากการคาดการณ์การเกิดสงครามระหว่างประเทศสหรัฐอเมริกากับประเทศอิรัก,
ผลกระทบด้านลบจากสถานการณ์ทางเศรษฐกิจในประเทศอื่น, การลดลงของการบริโภค
รวมทั้งผลกระทบทางลบกับอุตสาหกรรมยานยนต์
ทั้งหมดที่กล่าวมาข้างต้นนี้จะเป็นปัจจัยลบต่อการทำกำไรของบริษัท
สำหรับปัญหาต้นทุนการผลิตเพิ่มขึ้นและราคาขาย Carbon Black ที่เพิ่มสูงขึ้น
บริษัทมีข้อจำกัดในการแก้ไขปัญหาดังกล่าว เพราะทั้งนี้ขึ้นอยู่กับสถานการณ์การแข่งขันของตลาดด้วย
อย่างไรก็ตามบริษัทคาดว่าจะได้รับผลกระทบจากต้นทุนการผลิตที่สูงขึ้นเพียงบางส่วนเท่านั้น

อัตราแลกเปลี่ยน

เนื่องจากบริษัทส่งออกประมาณร้อยละ 60-65ของปริมาณการผลิตทั้งหมด
ราคาจำหน่ายภายในประเทศจะได้รับผลกระทบทางอ้อมจากอัตราแลกเปลี่ยนเนื่องจากวัตถุดิบหลักนำเข้าจากต่างประเทศ
บริษัทมีเงินกู้สกุลดอลลาร์เพียงเล็กน้อย
จากการที่บริษัทได้มีกระแสเงินไหลเข้าจากการส่งออกซึ่งใกล้เคียงกับกระแสเงินไหลออกเพื่อชำระค่าวัตถุดิบ
ดังนั้นความเสี่ยงจากความผันผวนของอัตราแลกเปลี่ยนจึงเสมือนได้มีการประกันความเสี่ยงตามธรรมชาติการทำธุรกิจอยู่แล้ว
และการผันผวนใดๆของค่าเงินบาทจะไม่ส่งผลกระทบในทางลบอย่างมีนัยสำคัญต่อกำไรของบริษัทฯ
แต่ในการกลับกัน ถ้าค่าเงินบาทอ่อนกลับส่งผลดีต่อกำไรของบริษัท
แต่ถ้าเงินบาทแข็งค่าขึ้นอาจจะส่งผลต่อรายรับและผลกำไรของบริษัท
เนื่องจากค่าเงินบาทที่แข็งขึ้นจะส่งผลกระทบต่อความสามารถในการแข่งขันของอุตสาหกรรมผู้ผลิตรถยนต์และยางรถยนต์ต่อตลาดส่งออก
ซึ่งอาจจะกระทบต่อปริมาณขาย และราคาขายสินค้าภายในประเทศของบริษัทฯ

ค่าเงินบาทมีการเปลี่ยนแปลงตลอดในช่วงปีที่ผ่านมา
แต่มีแนวโน้มที่ค่าเงินบาทจะแข็งขึ้นและยังคงต่อเนื่องในปีต่อไปด้วย

ผลกระทบต่อสิ่งแวดล้อม

โดยทั่วไป ในกระบวนการการผลิตคาร์บอนแบล็ค ไม่ก่อให้เกิดมลภาวะใดๆต่อสิ่งแวดล้อม
และไม่มีกากของเสียใดๆ เกิดขึ้น
อันที่จริงบริษัทได้เป็นผู้ผลิตคาร์บอนแบล็ครายแรกที่ได้รับการรับรองระบบการจัดการสิ่งแวดล้อม ISO
14001 สำหรับความสะอาดของสิ่งแวดล้อม บริษัทได้รับการรับรองระบบการจัดการสิ่งแวดล้อม ISO
14001
บริษัทยังคงรักษาระบบควบคุมมลภาวะตามมาตราฐานต่างๆต่อไปให้เป็นไปตามมาตราฐานของหน่วยงานของรัฐที่เกี่ยวข้อง

ที่ผ่านมา บริษัทได้รับหลายรางวัลซึ่งเป็นรางวัลระดับนานาชาติ ได้แก่ รางวัล Deming Prize,
รางวัล TPM Excellence และ รางวัล Prime Ministor’s Productivity
ซึ่งรางวัลเหล่านี้ครอบคลุมถึงข้อบังคับที่เข้มงวดทางด้านสิ่งแวดล้อม
ซึ่งแสดงให้เห็นว่าบริษัทมีความรับผิดชอบต่อสิ่งแวดล้อม

ในช่วงปี 2545 บริษัทได้รับใบประกาศนียบัตรต่างๆ เช่น ISO 9001:2000,
OHSAS-18000:1999 และ ISO/IEC 17025
ซึ่งใบประกาศนียบัตรเหล่านี้ได้แสดงว่าบริษัทมีระบบการจัดการสิ่งแวดล้อมที่มีคุณภาพ
ซึ่งสะท้อนให้เห็นว่าบริษัทมีความรับผิดชอบต่อความปลอดภัยของสิ่งแวดล้อม

ความสามารถในการแข่งขัน

บริษัท ไทยคาร์บอนแบล็ค เป็นผู้ผลิตคาร์บอนแบล็ครายใหญ่ของโลก
เนื่องจากคุณภาพอันเป็นเยี่ยมของสินค้าและการบริการลูกค้าที่ดี ประกอบกับต้นทุนการผลิตที่ต่ำ
ทำให้บริษัทสามารถแข่งขันในตลาดโลกได้
นอกจากนี้ด้วยการที่บริษัทได้มีการพัฒนาคุณภาพสินค้าในหลายๆเกรดได้ตรงกับความต้องการของลูกค้า
ทำให้บริษัทยังคงความสามารถในการแข่งขันได้อยู่

สำหรับตลาดในประเทศ บริษัทยังคงความเป็นเจ้าตลาดอยู่ โดยครองส่วนแบ่งการตลาดทั้งสิ้น 54%
การที่คณะกรรมการส่งเสริมการลงทุนได้อนุมัติให้ก่อตั้งโรงงานผลิตคาร์บอนแบล็คแห่งใหม่ในประเทศไทยนั้น
บริษัทเข้าใจว่าจะดำเนินการก่อสร้างในอีก 1-2 ปีข้างหน้า
ซึ่งบริษัทดังกล่าวจะผลิตสินค้าคนละเกรด เพื่อความต้องการของลูกค้าที่แตกต่างกันออกไป
ซึ่งจะไม่กระทบต่อความสามารถในการแข่งขันทั้งในตลาดในและต่างประเทศ